open-index/open-wikipedia-markdown huggingface dataset:
Noemi

**Veronica Scopelliti** (Roma, Itália 25 Jeneru de 1982), conocia simprimenti comu **Noemi**, es una cantanti italiana.

## Discografia
### Álbun
* 2009 - *Sulla mia pelle* (#3 Itália - #44 Uropa)
* 2010 - *Sulla mia pelle (Deluxe Edition)* (#3 Itália - #42 Uropa)
* 2011 - *RossoNoemi* (#6 Itália)

### EP
* 2009 - *Noemi* (#8 Itália - #97 Uropa)

### Cenzillus

* 2009 - *Briciole* (#2 Itália - #51 Uropa)
* 2009 - *L'amore si odia* (Noemi & Fiorella Mannoia) (#1 Itália - #34 Uropa)
* 2010 - *Per tutta la vita* (#1 Itália - #42 Uropa)
* 2010 - *Vertigini*
* 2011 - *Vuoto a perdere* (#6 Itália - #47 Uropa)
* 2011 - *Odio tutti i cantanti*
* 2011 - *Poi inventi il modo*

## Prémius
* 2009 - Discu oru pa *Noemi (EP) *
* 2009 - Wind Music Awards talentu italianu mas prometeol.
* 2009 - Discu oru pa *Briciole* 
* 2010 - Discu pratinu pa *Per tutta la vita*
* 2010 - Wind Music Awards pa *Sulla mia pelle*
* 2010 - Wind Music Awards pa *L'amore si odia*
* 2010 - Wind Music Awards pa *Per tutta la vita*
* 2011 - Dobri discu pratinu pa *Sulla mia pelle*
* 2011 - Dobri discu pratinu pa *RossoNoemi*
* 2011 - Wind Music Awards pa *Sulla mia pelle*
* 2011 - Wind Music Awards pa *RossoNoemi*
* 2011 - *Nastro d'argento* pa *Vuoto a perdere*
* 2011 - Discu pratinu pa *Vuoto a perdere*
* 2011 - Premio Lunezia pa *Vuoto a perdere*
* 2011 - Dobri discu pratinu pa *L'amore si odia*

## Festival de Sanremo
* 2010 - con *Per tutta la vita* - finalista
* 2012 - con *Sono solo parole* - finalista
* 2014 - con *Bagnati dal sole* - finalista
* 2016 - con *La borsa di una donna* - finalista
* 2018 - con *Non smettere mai di cercarmi* - finalista
* 2021 - con *Glicine* - ? 
## Tour
* 2009 - *Noemi tour* 
* 2009/2010 - *Sulla mia pelle tour I* 
* 2010 - *Sulla mia pelle tour II* ,  Eslovénia
* 2011 - *RossoNoemi tour* 

## Atijus
* Sítiu oficial
* Oficial Youtube 
* Arca di Noemi
* Arca di Noemi Youtube
* Oficial Facebook
* Facebook Arca di Noemi
Osama bin Laden

**Osama bin Mohammed bin Awad bin Laden** (árabi: **أسامة بن لادن**; Riad, Arabia Saudita, 10 marçu de 1957) es un miembru la família bin Laden i guerrilleru yihadista. Es conociu ogañoti nel mundu por sel el hundaol al-Qaeda, i el FBI crei que tamien estuvu emplicau en numerosas runchas terroristas contra los Estaus Unius i otras nacionis ocientalis, encluiendu los ataquis a las embajás d'Estaus Unius en Quénia i Tanzánia el 7 agostu de 1998. L'almenistracion Bush le acusó amás d'estal detrás de los ataquis del 11 setiembri del 2001 al World Trade Center i al Pentágonu enas proissimiais de Washington DC, enque esta enholmación non está confirmá por FBI.

Parti de la opinion pública enternacional escomençó a afirmal que bin Laden estaria muertu dende hazi angunus añus. Essu hue desmentiu pol grupu terrorista al-Qaeda a través de Ayman al-Zawahiri, 2do. Jefe al mandu de la organizacion nuna entrevista emitia pola cadena televisiva al-Jazeera. Tamien hue desmentia la su muerti por parti la CIA, considerandu que vivia entovia enque aislau. Tamien s'asseñaló que la su figura s'avia mitificau en Uropa i Estaus Unius comu cabbeça asoluta d'al-Qaeda, simplificandu la estrutura descentralizá de la organizacion.

## Referéncias
Derechu

El **Derechu** es el ordin normativu i estitucional la conduta umana en socieá espirau en postulaus de justícia, cuya basi son las relacionis socialis essistentis que determinan el su conteniu i caraiti. En otras parabras, es el conjuntu normas que regulan la convivéncia social i premitin resolvel los conflitus interpressonalis.

La definicion enicial da cuenta del Derechu positivu, pero non endilga el su hundamentu; por ellu juristas, filósofus i teóricus del Derechu án propuestu a lo largu la estória muchas definicionis alternativas, i destintas teorias jurídicas sin qu'essista, hata la fecha, consensu al tentu la su validés. El estuyu el concetu el Derechu lo realiza una de las sus ramas, la Filosofia el Derechu. Con tó, la definicion propuesta enicialmenti resolvi el pobrema de "validés" del hundamentu del Derechu, al entegral el valol Justícia en el su concetu.

Los concetus de derechu positivu i el derechu vigenti se puein reduzil a que el primeru es el que s'aprica i el segundu es el que el órganu legislativu pubrica pa sel obeeciu entre que duri la su vigéncia, mentris non seya sustituiu por meyu la arrogacion o derogacion. Polo tantu, no tó derechu vigenti es positivu, es dizil, ain normas jurídicas que tienin poca apricacion plática, no es derechu positivu, pero sí es derechu vigenti.
Francisco Pizarro

**Francisco Pizarro** (16 marçu de 1478 - 26 juñu de 1541) hue un melital estremeñu, que conquistó el Perú pa el Empériu Español.

## Via

Tuvu nacéncia en Trugillu. Estuvu a runchal con el su pairi enas Guerras Italianas, baxu el mandu el Gran Capitán. En 1502 viajó palas Índias i s'asoció con Diego de Almagro i Hernando Luque conos que realiçó angunas espedicionis. En 1524 salió en cata del Empériu Inca, i landeó apoyus en España. Nestas negociacionis salió mal parau Almagro, eniciandu-si assina un runchaeru con él. En 1531 llegó a Perú, en guerra cevil entri Atahualpa i Huascar. Tras hazel prisioneru a Atahualpa, lo mató, acusandu-lu de matal a Huascar. Manco Inca hue nombrau nuevu inca i los españolis entrarun en Cusco, eniciandu la colonizacion los territorius. Las deferencias con Almagro acabarán finalmenti nuna guerra cevil, i Almagro sedrá ajusticiau finalmenti al atrás la su derrota ena Batalla las Salinas en 1538. Pizarro altoncis llevará a cabu una ativa política de colonizacion, pero hue assessinau por partidarius d'Almagro.

## Referencias
Motorhead

**Motörhead** es un grupu británicu de música heavy metal del área de Londri. La banda se hundó nel añu 1975, pol el bajista Lemmy Kilmister, qu'era miembru de Hawkwind. Vendierun 50 millonis de discus a lo largu la su carrera.

## Labutus del grupu
Los labutus publicaus pol el grupu son:
* *[[Motörhead (album)|Motörhead]]* (1977)
* *[[Overkil]]* (1979)
* *[[Bomber]]* (1979)
* *[[Ace of Spades]]* (1980)
* *[[No Sleep 'til Hammersmith]]* (1981)
* *[[Iron Fist]]* (1982)
* *[[Another Perfect Day]]* (1983)
* *[[Orgasmatron (album)|Orgasmatron]]* (1986)
* *[[Rock 'n' Roll (Motörhead album)|Rock 'n' Roll]]* (1987)
* *[[Nö Sleep at All]]* (1988) 
* *[[1916 (album)|1916]]* (1991)
* *[[March ör Die]]* (1992)
* *[[Bastards]]
* *Sacrifice* (1995)
* *Overnight Sensation* (1996)
* *Snake Bite Love* (1998)
* *Everything Louder Than Everyone Else* (1999) 
* *We Are Motörhead* (2000)
* *Hammered* (2002)
* *Live at Brixton Academy* (2003)
* *Inferno* (2004)
* *Kiss of Death* (2006)
* *Better Motörhead Than Dead - Live at Hammersmith* (2007)
* *Motörizer* (2008)
* *The Wörld Is Yours* (2010)
* *Aftershock* (2013)
* *Bad Magic'' (2015)

## Atijus

* Web oficial d'Motörhead (en ingrés)
Nueva Orleans

**Nueva Orleans** (*La Nouvelle-Orléans* en francés, *New Orleans* en ingrés), es una ciá d'Estaus Unius la mas grandi del estau de Luisiana. Es tamien el prencipal puertu el riu Misisipi. Nel añu 2000, la su puebracion era de 484.674 abitantis. Al atrás de sel abati destruia por completu por uracán Katrina en 2005, la puebracion decayó i en 2006 la puebracion era aprossimadamenti la metá, entri 192.000 i 230.000 abitantis. Nueva Orleans es una ciá multicultural con especial enfluencia africana, latina, española, francesa.

## Referencias
Detroit

**Detroit** es una ciá estauniensi assitiá nel estau Michigan, en vera el riu omónimu. Tien 886.675 abitantis, arcendiendu a mas de 4 millonis ena su área urbana, huendu la 11º ciá mas puebrá el país. Destaca pola su endustria automovilistica.
Carl von Linné

**Carl von Linné** (23 mayu de 1707 - 10 jeneru 1778) tamien conociu pola version latina el su nombri, **Carolus Linnaeus** hue un botánicu, naturalista i zoológu suecu. El su mayol logru hue establecel los hundamentus la nomenclatura binomial, por el que se crassifican a tolos organismus (dessistentis o ya estintus). La su obra prencipal es el *Systema naturae*, ondi muestra los sus critérius crassificacion.
Atlanta

**Atlanta** es una ciá estauniensi, capital el estau Geólgia, al sulesti el país. Es la 33º ciá mas puebrá el país, con 540.921 abitantis, i la su área urbana arcança los 5,5 millonis d'abitantis. Ena ciá tuvun lugal los Juegus Olímpicus de 1996.
Paleontologia

La **Paleontologia** (del griegu *palaios* = antiguu, *onto* = sel, *logos* = céncia) es la céncia qu'estuya i enterpreta el pasau la via sobri la Tierra a través de los fósilis. S'alcuentra endretu las Céncias Naturalis, posei un cuelpu dotrina propiu i comparti hundamentus i métodus cona Geologia i la Biologia, conas qu'está atijá.

Entri los sus ojetivus están, amás la reconstrucion los seris vivus pasaus, el estuyu el su origin, de los sus cámbeus nel tiempu (volucion i filogenia), de las relacionis entri ellus i ellus i con el su entornu (paleoecologia, volucion la biosfera), de la su distribucion espacial i migracionis (paleobiogeografia), de las estincionis, de los procesus de fosilizacion (tafonomia) o de la correlación i datacion las rocas que los contienin (bioestratigrafia).

La Paleontologia premiti conprendel la conposición (biodiversiá) i distribucion los seris vivus sobri la Tierra (biogeografia) d'ogañoti -enantis la entervencion umana-, á aportau prebas endispensablis pala solucion de dos de las mas grandis controversias centíficas del pasau sigru, la volucion los seris vivus i la deriva los continentis, i, guipandu al muestru futuru, ofreci herramientas pa el análisis de cómu los cámbeus climáticus puein afetal al conjuntu la biosfera.
Santa Fe (Argentina)

**Santa Fe** es una ciá d'Argentina, capital la província omónima, assitiá en vera la laguna Setubal. Nel censu de 2001 la ciá tinia una puebracion de 369.589 abitantis. La su área urbana arcança los 500.000 abitantis.
Casa-Tejá

**Casa-Tejá** (*Casatejada* en castellanu) es un monicípiu d'Estremaúra, assitiau ena provincia de Caçris, ena comarca del Campu Arañuelu. Ogañu tien una puebración de 1.354 abitantis (censu de 2007).

## Referencias

## Atijus p'ahuera
Guillermo Fernández Vara

**Guillermo Fernández Vara** (Olivença, 6 d'otubri de 1958 - Badajós, 5 d'otubri de 2025) hue un méicu forensi, professol nuversitariu i políticu estremeñu. Dendi 2007 a 2011 hue presienti la Junta d'Estremaúra, i de nuevu dendi 2015 a 2023.

## Via
Estuvu a estudial nel colegiu los jesuitas de Villafranca delos Barrus. Alogu estudió medecina ena Nuversidá de Córduba i llegó a la política entrandu al partiu Alianza Popular. Trebajó posteriormenti ena Nuversidá de Valéncia. En 1988 golvi a la su tierra i s'afilia nel PSOE d'Estremaura, escomençandu a ocupal puestus nel gobiernu (Consejeru de bienestal social entri 1996 i 1999, i alugu consejeru de saniá i consumu hata 2007). Endespues la renuncia de Juan Carlos Rodríguez Ibarra se presenta a las elecionis de 2007 i venci, llegandu a la presiéncia. Dendi 2008 tamien es Secretariu General el PSOE estremeñu. Golvió a presental-si a las elecionis de 2011, perdiendu-las frenti al candidatu del Partido Popular, José Antonio Monago, que hue envestiu nuevu presienti. En 2015 el PSOE hue el partíu más votau, a consegul 30 escañus. El 4 de júliu Guillermo Fernández Vara es investíu de nuevu presienti.

## Referencias
Karachi

**Karachi** (urdu: کراچي, sindhi: ڪراچي) es la ciá mas puebrá de Paquistán i la capital la província de Sindh. Es el centru financieru, comercial i portuariu del país. Con una puebracion que arcança los 13 millonis d'abitantis, está considerá la 12ª ciá mas grandi el mundu en términus de puebracion metropolitana. Karachi tien una emportanti endustria testil automobilistica, assín comu mucha emportancia en moda i televisión.
Fiyi

**Fiyi** (en ingrés *Fiji*; en fiyianu: *Matanitu ko Viti*; en indostánicu: फ़िजी, فِجی) es un país insulal assitiau en Oceania, al sul el Océanu Pacíficu. S'asiaja dun archipiélagu de mas de 300 islas, de las cualis namás 110 están abitás. Las dos islas mas emportantis sonin Viti Levu i Vanua Levu, ondi vivin abati el 87% la puebración total. Ena primel d'ellas s'alcuentra la capital, Suva.

## Atijus p'ahuera
Patricia Conde

**Patricia Conde Galindo** (Valladolís, 5 otubri de 1979) es una presentaora, atrís, modelu, cómica i diseñaora española. Es conocia por presental el programa televisivu *Sé lo que hicisteis...* ena caena laSexta.

Tien dos gelmanus, huendu ella la mediana. Participó nel certamin *Miss España* comu *Miss Paléncia*, i alogudispues escomençó a trebajal en televisión. Tamien á trebajau nel teatru i nel cini.

## Televisión
* *Gente con chispa* (concursanti), Telemadrid.
* *El informal*, Telecinco (2000-2002).
* *El club de la comedia*, Canal+.
* *7 Vidas* (1 episodiu, 2002).
* *Lady Kaña*, Telemadrid (2004).
* *Un domingo cualquiera*, La 1 (2004), con Ramón García.
* *Nuestra mejor canción*, La 1 (2004), con Concha García Campoy.
* *Splunge*, La 1 (2005).
* *7 días al desnudo*, Cuatro (2005-2006).
* *Sé lo que hicisteis la última semana/Sé lo que hicisteis...*, laSexta (2006 - 2011)
* *BuenAgente* (2011)
* *Mucho que perder, poco que ganar* (Namás primel programa)

## Teatru
* * 5 mujeres.com.*
* *Noche de cómicos*.
* *Los 39 escalones* (adatacion la pinicla d'Alfred Hitchcock).

## Filmografia

* *La kedada* (2002).
* *Tweester Links*.
Bandera d'Estremaúra

La **bandera d'Estremaura**, sigun se determina nel artículu 4-1 el Estatutu d'Autonomia está holmá por tres franjas orizontalis i egualis, en ordin d'altu a baju, de coloris verdi, blancu i negru.

Respetu al su origin, dessisitin albondu versionis o enterpretacionis qu'endilgan el senificau los coloris. Apaeció enos añus 70, i enos añus 80 se bia popularizau tantu que los escrevioris el Estatutu d'Autonomia, nel 1983, no dudarun en encluí-la al mesmu.

En albondu publicacionis de caraiti oficial, s'izi que los coloris la bandera son un omenaji a la estória meyeval la region, ondi representa:

* Verdi: colol el emblema de la Ordin d'Alcántara, nacia ena província Caçris i posteriormenti assitiá tamien en Baajós.
* Blancu: por sel el colol gastau nel pendon rial de Lión, tierra repoblaora de la region.
* Negru: en onol al estandarti del mesmu colol de los reis del Réinu de Baajós, duranti el cual se va a hazel una emportanti contribucion a la cultura i al arti.
Taifa de Badajós

El **Reinu de Badajós** o la **Taifa de Badajós** hue un reinu musulmán cuyu centru hue la ciá de Badajós (*Batalyaws* بطليوس). Apareció, lo mesmu que las otras taifas, al atrás la escarchaúra el Califatu de Córdova a caberus el sigru X i prencípius el sigru XI.

Hue envadiu i conquistau várias vezis por reinus vezinus, los almorávidis i almohadis (junta las otras taifas), Portugal i finalmenti polos reinus de León i Castilla.

Hue una las taifas mas grandis. El su territoriu acupava la huerça d'Estremaúra i Portugal, llegandu los arrayus pol norti hata el riu Dueru.
Arquiología

L**'Arquiología** (del griegu «ἀρχαίος» *archaios* (antiguu), i «λόγος» *logos* (cencia o estudiu)) es una diciplina qu'estudia las sociedais a través delos sus restus materialis, seyan estus entencionalis o no. La huerça d'arquiólogus nel passau definierun l'arquiología comu *el estudiu sistemáticu delos restus materialis dela vida umana ya desaparecía.*

Otrus arquiólogus se centrarun enos aspetus condutistas i definierun l'arquiología comu la recostrución dela vida delos puebrus antiguus.

N'angunus paisis, especialmenti enos Estaus Uníus, l'arquiología á siu considerá siempri comu una subdiciplina de l'antropología. Mentris esta se centrava nel estudiu delas colturas umanas, l'arquiología se dedicava al estudiu delas manifestacionis materialis d'essas mesmas colturas.

La moerna arquiología entra en relación con otras diciplinas científicas. Assina, los arquiólogus, pol establecel la cronología, escomençarun a gastal métodus de datación desenreoaus pol otras cencias: el sistema del carbonu 14 (radiocarbonu) hue desenreoau polos físicus nuclearis, las ténicas de datación geológica se debin alos geólogus i las ténicas d'estudiu delos restus de fauna sonin obra delos paleontólogus.

Amás, pa recostruil antiguas hormas de vida, los arquiólogus gastan procedimentus dela sociología, la demografía, la geografía, la conomía o las cencias políticas.
Real Sporting de Gijón

El **Real Sporting de Gijón** es un equipu de fubu la ciá de Gijón, en Astúrias. Hue hundau en 1905 i ogañu juega ena Segunda devisión española. Entri los sus logrus están el subcampionatu de Liga nel añu 1979, dos finalis la Copa el Rei en 1981 i 1982 i seis participacionis ena Copa la UEFA ara conocia comu UEFA Europa League.
Società Sportiva Lazio

La **SS Lazio** (Società Sportiva Lazio) es un club de fubu italianu de la villa de Roma, en Lacio. Se hundó en 1900 i huega ena Serie A. 

## Datus el club
* **Temporas en Serie A:** 68.
* **Mehol puestu ena liga:** 1º (2 vecis).
* **Hugaol con más partíus disputaus ena estória del club:** Giuseppe Favalli, 401 partíos.

## Palmarés
### Torneus nacionalis
* Serie A (2): 1973/74, 1999/00
* Copa d'Itália (6): 1958, 1997/98, 1999/00, 2003/04, 2008/09, 2012/13
* Supercopa d'Itália (3): 1998, 2000, 2009

### Torneus internacionalis
* Recopa d'Uropa (1): 1998/99
* Supicopa d'Uropa (1): 1999
* Copa de los Alpes (1): 1971 

## Presientis

## Huentis

## Atijus

* Páhina oficial
Seychelles

**Seychelles** es un archipiélagu assitiau nel Oceánu Índicu, al noresti la isla Madagascal, cerquina la costa oriental d'África. S'asiaja de 115 islas huendu la mas enportanti *Mahé*, ondi s'assitia la capital, Victoria.

## Atijus
OTAN

La **OTAN** (*Organizacion el Tratau el Atlánticu Norti*) es una organización nacía en 1949 que precura la calavoración melital i política entri los paisis biembrus.

## Estaus biembrus

Estus sonin los paisis biembrus i la fecha en qu'engresarun ala organización:

* Alemaña (1955)
* Bélgica (1949)
* Bulgaria (2004)
* Canadá (1949)
* Repúbrica Checa (1999)
* Dinamarca (1949)
* Eslováquia (2004)
* Eslovénia (2004)
* España (1982)
* Estaus Unius (1949)
* Estónia (2004)
* Fráncia (1949)
* Grécia (1952)
* Ungria (1999)
* Islándia (1949)
* Itália (1949)
* Letónia (2004)
* Lituánia (2004)
* Lussemburgu (1949)
* Noruega (1949)
* Paisis Bajus (1949)
* Poloña (1999)
* Portugal (1949)
* Réinu Uniu (1949)
* Rumania (2004)
* Turquia (1952)
Extremoduro

**Extremoduro** es un grupu de rock estremeñu, oriundu de Prasencia, ena província Caçris. El su hundaol, Roberto Iniesta es el únicu que á estau dendi la su hundacion en 1987. Los otros miembrus son Iñaki Antón, quitarrista i produtol vascu qu'entró en 1993, Miguel Colino, bajista, i José Ignacio Cantera, bateria.

Enas sus letras tien mucha enportancia la poesia, considerandu-si Roberto Inista (escrevienti de tolas letras el grupu) a si mesmu comu poeta. Las letras palran al tentu amol, drogas o sessu, enque normalmenti no apaecin referéncias a la política, namás en anguna cancion apaecin críticas a la figuras el huncionariu prisionis i la policia. Amás destaca el gastaeru del castú en angunas las sus obras. Hueraparti, tamien ena su obra se hazin referéncias a Estremaúra, ya ena maqueta apaeci *Extremaydura*, ondi critican la halta oportuniais que ain pa los abitantis desta tierra i la ruraliá i abaldonu que paecin.

El caraiti transgresol la obra d'Extremoduro á hechu que las sus cancionis seyan censurás en angunus meius i las sus atuacionis vetás en varius ayuntamientus, comu ena su ciá d'origin, Prasencia.

## Labutus
* *Somos unos animales*, 1991
* *Deltoya*, 1992
* *¿Dónde están mis amigos?*, 1993
* *Rock transgresivo*, 1994 (Espublicau originalmenti en 1989 con el entítulu *Tú en tu casa, nosotros en la hoguera*, remasteriçau i parcialmenti regrabau en 1994 pa golvel-si a espublical definitivamenti con esti entítulu i temas adicionalis)
* *Pedrá*, 1995
* *Agíla*, 1996
* *Iros todos a tomar por culo*, 1997
* *Canciones prohibidas*, 1998
* *Yo, minoría absoluta*, 2002
* *Grandes éxitos y fracasos (Episodio I)*, 2004
* *Grandes éxitos y fracasos (Episodio II)*, 2004
* *Canciones sin voz*, 2004
* *La ley innata*, 2008
* *Material defectuoso*, 2011
* *Para todos los públicos*, 2013
La Serraílla

**La Serraílla** (*Serradilla* en castellanu i oficialmenti) es un monicipiu d'Estremaúra, ena provincia Caçris. Tien 1766 abitantis (2009).
## Estoria
En 1557 hue mentá “Villa Realenga” pol rei Felipe II. Destaca el imagi del Santu Cristu la Vitoria dela Serraílla, assitiau nel Conventu d'Agustinas Recoletas, que hue criau en 1660.

Entri 1758 i 1788 hue hundá por Carlos III l'aldea añexa del Lugal-Nuevu, concediendu-li essencionis i ventajas pa ayual al su puebramientu. Esti lugal, dependienti dela Serraílla, d'apeninas 30 abitantis atualmenti, s'á convertíu nel lugal de confrujencia de visitantis al Parqui Nacional de Monfragüi.

Deque cayó el Antiguu Régimi la localidá se constitúi en monicipiu costitucional ena región d'Estremaúra, dendi 1834 queó baxu la socampana del Partíu Judicial de Prasencia.

## Coltura
La varianti del estremeñu que se palra ena Serraílla acibi el nombri de *serraillanu*. En esta varianti gravarun la primel penícula en estremeñu *[[Territoriu de bandolerus|Territoriu de Bandolerus]]*.

## Guipal tamién
* Cristu Benditu de la Serraílla

## Referencias


## Atijus p'ahuera

* ''Sansón serraillanu'' Puema del pueta serraillanu Carlos Sánchez Mateos recitau por Elisa Herrero Uceda en la palra serraillana
Manuel Godoy

**Manuel Godoy y Álvarez de Faria Rios** (Baajós, 12 mayu de 1767 - París, 4 otubri de 1851) hue un nobli i políticu estremeñu, una las figuras mas destacás la estória d'España al escomiençu el sigru XIX.

Hue favoritu i primel menistru de Carlos IV entri 1792 i 1797, i nuevamenti de 1801 a 1808. Hue duqui l'Alcudia i de Sueca i Préncipi la Pas, pola negociacion la Pas de Basilea (1795).

De origin idalgu, hue elevau de holma meteórica al puel por Carlos IV, que le concedió títulus i onoris, le dotó duna gran riqueça i le confió los mas altus cargus el Estau, anti la encapaciá las camarillas cortesanas encabeçás polos condis de Floridablanca i Aranda pa hazel frenti a las turbulencias del momentu.

Estuvu a la cabeça el gobiernu d'España duranti la crisi uropea provocá pola Revolucion Francesa i las anbicionis de Napoleón Bonaparte, que acabó cona envasion francesa de 1808 i la Guerra de Endependencia, unus mesis endespues la caía de Carlos IV i el mesmu Godoy a causa el Motín d'Aranjuez. A lo largu el su valimientu, logró mantenel la situacion d'España anti el pueríu de Fráncia con una política esteriol pragmática -en tantu que algotras poténcias como Áustria, Prusia u Olanda eran derrotás i anessionás-, mentris qu'en el enteriol trató de lleval a cabu un programa reholmista ilustrau que generó una prohunda oposicion en albondu balburdas socialis, en especial entri la nobleça i el cleru.
Mairoñera

**Mairoñera** (*Madroñera* en castellanu i oficialmenti) es un monicipiu d'Estremaúra assitiau ena provincia de Caçris. Tinia 2.916 abitantis en 2009.
## Estória
No se sabi el añu la su hundacion, peru sí qu'en 1551 lo estaba. En 1558 don Gonzalo Carvajal, Obispu de Praséncia, compró a la Su Magestá haziendu-le villa, i espenandu en 1559, hizu cession la compra en don Alonso Ruiz de Albornoz, regiol la ciá de Trujillu.

A la caía del Antiguu Régimin la localiá se constitui en monicípiu constitucional ena region d'Estremaura, dendi 1834 queó entegrau nel Partiu Judicial de Trujillo. Nel censu de 1842 contaba con 580 fogaris i 2082 vizinus.

## Referencias

## Atijus p'ahuera
Luenga kurda

El **kurdu** es una luenga indoirania palrá ena region llamá Kurdistán, qu'enclui puebracionis en partis d'Irán, Iraq, Síria i Turquia. Lo palran alreol de 30 millonis de pressonas.

## Atijus
Angunas parabras i frasis en kurdu.
Garrovillas d'Alconeta

**Garrovillas d'Alconeta** (*Garrovillas de Alconétar* en castellanu i oficialmenti) es un monicípiu d'Estremaúra, assitiau ena província Caçris. Posei 2.280 abitantis (censu 2009).

Ogañu reduciu a un pueblu d'abati 3000 abitantis, hue en otru tiempu una puebracion emportanti ena su zona. Originalmenti era una aldea d'Alconeta, peru Alfonso X el Sabiu la conviltió en villa. Sigun angunus autoris, nel sigru XVI tinía mas de 7000 abitantis. Nel sigru XIX, siguía teniendu mas de 6000 abitantis, lo cual le hazía el trecel pueblu mas grandi la província i puu sel la capital el Partiu judicial de Garrovillas.

Ogañu Garrovillas cuenta con una gran cantiá monumentus. El monicípiu es prencipalmenti conociu pola praça mayol el puebru, peru tamien sonin destacabris el Castillu Floripes, la Puenti d'Alconeta i los monumentus religiosus el puebru.
## Atijus
Web oficial (en castellanu)
Alfabetu

El **alfabetu** o **abecedariu** es el conjuntu ordenau de las letras duna idioma. Es la agrupacion, con un ordin determinau, de las grafías gastás pa represental el luengaji que sirvi de sistema de comunicacion.

Alcibi esti nombri polas dos primel letras griegas alfa (α) i beta (β), que originalmenti, en ebreu i en feniciu, senificaban "toru" i "casa"; el alfabetu griegu es una adatacion del alfabetu feniciu, que tamien dio lugal entri otrus al ebreu.
Xaraís

**Xaraís dela Vera** es un monecipiu estremeñu ena provincia de Caçris. Es la capital i la localidá más emportanti dela comarca La Vera.

## Referencias

## Atijus p'ahuera
José Manuel Calderón

**José Manuel Calderón** (Villanueva dela Serena, Badajós, 28 setiembri de 1981) es un baloncestista estremeñu, que juga enos Toronto Raptors de la NBA. Enantis jugó ena ACB d'España, en equipus comu el Baloncesto Fuenlabrada o el TAU Cerámica. Juga amás ena Seleción española de baloncestu cona que consiguió sel campeon el mundu en 2006.
## Atijus
* Web oficial
José Antonio Monago

**José Antonio Monago Terraza** (Quintana de la Serena, 10 eneru de 1966) es un políticu estremeñu, presienti dela Junta d'Estremaúra de 2011 a 2015.

## Biografía
Iju dun guárdia cevil, tuvu nacéncia en Quintana de la Serena, pero la su família se muó densiguia a Badajós. Cursó estúdius primárius en Baajós i en 1987 engressa en el cuerpu bomberus, ondi es jefi secion. Estudió la Diplomatura de Céncias Umanas ena Nuversidá d'Estremaúra, es Espertu nuversitariu en Criminologia pola Nuversidá de Cadi, licenciau en Derechu, Avogau del Ilustri Colégiu d'Avogaus de Badajós, i á conpretau los Cursus de Doctorau ena Nuversidá de Salamanca. 

### Correúra política
A los 19 añus entró en pulítica, al sel cohundaol el Conseju la Juventú de Badajós, del cual hue vizipresienti. En 1991 hue ligiu concejal pol Partido Popular (PP) nl conceju de Badajós, i en 1995 passó a ocupal tareas de goviernu de que llegó el PP a la alcaldia, de la manu de Miguel Celdrán Matute. Á siu deputau por Badajós ena Assamblea d'Estremaúra  i senaol por esta comuniá  . Dende el 9 noviembri de 2008 es presienti el PP d'Estremaúra, huendu el su candidatu enas elecionis de 2011. El PP ganó las elecionis peru por mayoria simpli. Monago pú sel envestiu presienti la Junta gracias a la astencion de los tres deputaus d'Izquierda Unida , endespués de 28 añus de gobiernus del PSOE.
## Referencias
Rock

El **rock** es un géneru musical contemporáneu encaminau a englobal ca unu los deversus génerus musicalis derivaus del rock and roll. Sueli entrepetal-se, entri otrus albondu enstrumentus que a vezis s'adicionan, con quitarra, batería, baju i ocasionalmenti, enstrumentus de teclau comu el órganu, el pianu, o los sintetiçaoris.

El primitivu rock se deriva de gran cantiá huentis, prencipalmenti blues, rhythm and blues i country, peru tamien del gospel, jazz i folk. Toas estas enfluencias combinás nuna simpli, estrutura musical basá en blues «qu'era rápida, bailabli i pegadiça».
Nacionalismu uropeu

El **nacionalismu uropeu** es el nacionalismu d'Uropa, relacionau col pan-nacionalismu uropeu.

## Ideólogus del nacionalismu i federalismu uropeus
* Víctor Hugo
* Winston Churchill
* Richard Nikolaus Graf von Coudenhove-Kalergi: *Europe must unite*, *Paneuropa*, *Crusade for Pan-Europe: autobiography of a man and a movement* y *Europe seeks unity: With a pref. by William C. Bullitt*.
* Guy Verhofstadt: *The united states of Europe: manifesto for a new Europe*, *The Financial Crisis - How Europe Can Save the World*, *History of the Paneuropean movement from 1922 to 1962* y *Europa en de nieuwe wereldorde*
* Ernest Wistrich: *The United States of Europe *, *After 1992: The United States of Europe* y *Europe: out of the Impasse*.
* Pasqual Maragall
Şalom

**Şalom** es un pedióricu semanal judiu-turcu hundau pol periodista Avram Leyon el 29 otubri de 1947 i destribuiu en Estambul. El su nombri es la escrebiura turca la parabra ebrea *[[shalom]]* (*pas*). S'espubrica en turcu, enque enclui una página en luenga judeoespañola. Tien una tirada meya d'alreol de 5.000 ejemplaris (primel metá de 2005) encluyendu un suplementu llamau *El Amaneser* enteramenti en judeoespañol desde 2005. El su diretol es İvo Molinas y el su editol jefi es Yakup Barokas.

## Enlacis esternus
* Şalom Gazetesi 
** Şalom Gazetesi
Mineral

**Mineral** es aquella sustancia sólida, natural, omogénea, d'origin inorgánicu, de conpossicion química definia (peru variabli endretu de ciertus límitis).

Estas sustancias inorgánicas posein una dispossicion ordená d'átomus los elementus de qu'está asiajau, i estu da comu resultau el desarrollu de superficis planas conocias comou caras. Si el mineral á siu escapás de crecel sin enterferencias, puein general holmas geométricas características, conocias comu cristales.
Escreviura

La **escreviura** es un sistema representacion gráfica duna luenga, por mé de sinus traçaus o grabaus sobre un soporti pranu.

Comu meyu representacion, la escreviura se deferéncia de los pictogramas en qu'es una codificacion sistemática que premiti registral con toa prejision el lenguagi palrau por mé de sinus visualis regulalmenti dispuestus. Amás, los pictogramas no tienin, polo general, una estrutura seqüencial linial, como sí bichan la palra o la escreviura.
II Repúbrica Española

La **Segunda Repúbrica Española** se proclamó el 14 abril de 1931, quandu el rei Afonsu XIII abaldona el país i duró hata el 1 abril de 1939, quandu acabija la guerra cevil cona vitória los sublevaus, guerra qu'escomençó el 18 júliu de 1936.
Fungi

En biologia, el términu **Fungi** (latín, literalmenti "hongus") hazi referéncia a una tupa de organismus eucariotas entri los que s'alcuentran los mohus, las luas i las setas. Se classifican nun réinu destintu al de las prantas, animalis i baterias. Esta diferenciacion s'ebi, entri otras cosas, a que posein parés celularis asiajás por quitina, a deferencia de las prantas, que contien celulosa. Ogañu se consieran comu un conjuntu eterogéneu, polifiléticu, holmau por organismus pretenecientis polo menus a tres líneas volutivas endependientis, anque esta crasificación se ha correhiu enus úrtimus añus, moviendu los dus linahis nu relacionaus al reinu protista i argunus protistas que se creian nu relacionaus con los hongus ain siu crasificaus comu parti delos hongus ebiu a la presencia de quitina en sus pareis celularis.

## Crasificación

* Amastigomycota
** Glomeromycota
** Zygomycota 
** Dikarya 
*** Ascomycota
*** Basidiomycota
*** Entorrhizomycota
* Opisthomastigomycota
** Blastocladiomycota
** Chytridiomycota
** Neocallimastigomycota
* Opisthosporidia 
** Aphelidea
** Cryptomycota
** Microsporidia
Sáhara Ociental

**Sáhara Ociental** es un territóriu assitiau ena parti norociental el desieltu el Sáhara. Hue colónia española hata 1975, quandu polos Acueldus de Mairil (no consideraus legalis pol derechu enternacional) hue devíiu entri Marruecus i Mauritánia. Ogañu abati tol territóriu s'alcuentra ocupau por Marruecus, enque la su soberania no á siu reconocia nin por Nacionis Unías, peru sí pol angunus estaus comu Estaus Uníus, Israel o España. La balburda Frenti Polariu proclamó en 1976 la endependencia con el nombri de **Repúbrica Árabi Saharaui Democrática** i esta es reconocía por una tupa de paisis.

La su capital es El Aaíun.
## Referencias
Bos taurus

**Bos taurus**, comúnmenti conociu comu **toru**, en el casu el machu, o **vaca** en el casu la embra, es una especii de mamíferu artiodáctilu la família Bovidae. Generalmenti domésticus, enque en angunus casus s'án presentau en estau salvaji, se crían a lo largu i anchu el praneta pola su carni, la su leche i la su piel. Tamien s'acontinan empleandu enos espetáculus taurinus en angunus paisis.
Charles Chaplin

**Charles Spencer Chaplin** (Londri, Ingalaterra, 16 abril de 1889 - Corsier-sur-Vevey, Suiça, 25 diziembri de 1977), hue un atol, diretol i produtol británicu. El su pressonaji *The tramp* (conociu en estremeñu comu *Charlot*, comu en una tupa luengas mas) conviltiendu-se nunu los iconus enos enicius la endustria el cini en Hollywood. Está reconociu comu unu los mayoris cómicus gestualis el sigru XX. La su filmografia es una muestra tamien de la su mordaciá i el su compromisu social, enque estu le provocó albondu problemas cona endustria cinimatográfica i l'almenistracion estauniensi.

Angunas las sus piniclas mas destacás sonin *The Kid* (*El Zagal*), *Modern Times* (*Tiempus Modernus*) i *The Great Dictator* (*El Gran Ditaol*).

## Atijus p'ahuera
* Página Oficial (en ingrés)
L'Aciúchi

**L'Aciúchi** o **L'Aceúchi** o **El Aceúchi** (*Acehúche* en castellanu) es un monicípiu d'Estremaura, assitiau al noroesti la província Caçris. Holma parti la Tierra d'Alcántara i el su ayuntamientu está entegrau ena *Asociación para el Desarrollo del Valle del Alagón* (ADESVAL). S'alcuentra ena vera norti el riu Taju. Preteneció a la villa d'Alcántara hata la su escision en 1572. Sigún el censu de 2009 la puebracion es de 839 abitantis.
## Guipal tamién
*Aceúchi, varianti dela lengua estremeña palrá nel monecipiu.
## Referencias
Crus Colorá

**Crus Colorá** es el nombri comun con que se conoci al Movimientu Internacional la Crus Colorá i de la Meia Luna Colorá, tamien llamau Crus Colorá Internacional, qu'está entegrá por:

* Comité Internacional la Crus Colorá (CICR).
* Federacion Internacional de Socieais de la Crus Colorá i de la Meya Luna Colorá (FICR).
* 186 Socieais Nacionalis la Crus Colorá i la Meia Luna Colorá.

Los componentis del Movimientu, enque conservan la su endependencia enos límitis el Estatutu el Movimientu, atúan siempri de conformiá conos sus Prencipius Hundamentalis i colaboran entre ellus i ellus nel desempeñu las sus tareas respetivas i pa realiçal la su mision comun.

Los componentis el Movimientu se reúnin conos Estaus Partis enos Convenius de Ginebra del 27 júliu de 1929 o del 12 agostu de 1949 ena Conferencia Internacional de la Crus Colorá i de la Meya Luna Colorá (palantri: la Conferencia Internacional).

Su origin estuvu en las ideas y el coraji del filántropu Henri Dunant, primel premiu Nobel de la Pas por esti motivu.

La crus colorá tamien es el emblema enicial el Movimientu, enversa de los goloris la Bandera Suiça, en reconocimientu a los sus hundaoris i la su neutraliá. La crus colorá, juntu cona meya luna colorá i el cristal colorau sobri hondu blancu, sonin emblemas umanitarius reconocius oficialmenti por abati la totaliá paisis el mundu i el su gastaeru está enmarcau nel Derechu Internacional Umanitariu, polo qu'ebin sel respetaus en toa circunstancia, pa que se puean desarrollal las laboris umanitarias enos desastris i conflitus armaus.
Reproducion

La **reproducion** es un processu biológico que premiti la criacion de nuevus organismus, huendu una caraterística común de tolas holmas de via conocias. Las dos modaliais básicas de reproducion s'agrupan en dos tipus, que alcibin los nombris de asessual o vegetativa i de sessual o generativa.

## Tipus de reproducion

El processu la replicacion los seris vivus, llamau reproducion, es una las sus caraterísticas mas enportantis. Cria organismus nuevus, que puein reenplaçal a los que s'ayan dañau o espenau. Dessistin dos tipus básicus:

### Reproducion asessual

Ena reproducion asessual un solu organismu es escapás d'original otros endividus nuevus, que sonin copias essatas del progenitol dendi el puntu de vista genéticu. Un craru ejemplu de reproducion asexssual es la devision de las baterias en dos células ijas, que sonin genéticamenti edénticas. En general, es la holmacion dun nuevu endividu a partil de células matelnas, sin que dessista meiosis, holmacion de gametos o fecundacion. Non ai, polo tantu, entercambeu de material genéticu (ADN). El sel vivu progenitau respeta las caraterísticas i cualiais de los sus progenitoris.

### Reproducion sessual

La reproducion sessual requieri la entervencion dunu (cromosoma, genera tantu gametus masculinus comu femeninus) o dos endividus, huendu de sessus deferentis, o tamien ermafroditas. Los descendientis producidous comu resultau desti processu biológicu, sedrán frutu la conbinacion el ADN d'ambus dos progenitoris i, por tantu, sedrán genéticamenti destintus a ellus. Esta holma de reproducion es la mas frecuenti enos organismus complejus. Neste tipu de reproducion participan dos células aploides originás por meiosis, los gametus, que s'unirán duranti la fecundacion.
## Referéncias
Equus ferus caballus

El **cavallu** (**Equus ferus caballus**) es un mamíferu perisodáctilu la família los équidus, erbívoru, quadrúpedu i de cuellu largu i arqueau.

El criaeru i gastaeru del cavallu por parti el ombri se conoci comu ganaderia equina o caballal, i la su domesticacion se remonta al menus a la Eá del Bronci.
## Referéncias
Thomas Hobbes

**Thomas Hobbes** (5 abril de 1588 – 4 diziembri de 1679) hue un filósofu ingrés, considerau el máissimu defensol el asolutismu políticu, i por tantu, unu los mayoris teóricus de filosofía política. Las sus tesis están espuestas ena su obra *Leviatán*, espubricá en 1651.
## Atijus
Yibuti

**Yibuti** (en francés *Djibouti*, en árabi: جيبوتي, *Ŷībūtī*) es un país assitiau nel esti d'África. Hazi arrayu pol oesti i sul con Etiopia, pol sulesti con Somália, pol noresti con Eritrea, i con el mari colorau i golfu d'Adén pol esti. Ena otra vera desti mari s'alcuentra Yemen, a 20 km.
## Atijus
Cancru

El **cancru** es un conjuntu de malotias enas cualis el organismu prouci un escesu de células malinas con crecimientu i devision mas allá de los límitis normalis, (envasion el tejiu circundanti i, a vezis, metástasis). La metástasis es la propagacion a longol, por via hundamentalmenti linfática o sanguínia, de las células originarias del cancru, i el crecimientu de nuevus tumoris enos lugaris de destinu de dicha metástasis. Estas propieais deferencian a los tumoris malinus de los beninus, que sonin limitaus i no envadin nin proucin metástasis. Las células normalis al sentil el contautu conas células vizinas enibin la reproducion, peru las células malinas no tienin esti frenu. La huerça los cancrus holman tumoris peru angunus non (comu la leucemia).
Maldivas

**Maldivas** es un país insulal assitiau nel océanu Índicu al suloesti de Sri Lanka i La Índia, al sul d'Ásia, constituiu por 1.196 islas, de las cualis 203 están puebrás, assitiás alreol de 450 km al sul la península del Decán. Están agrupás en 26 atolonis teniendu ca una el nombri duna o dos letras la escreviura thaana. La su capital i ciá mas puebrá es Malé, con 104.403 abitantis.
## Atijus
Taekwondo

El T**aekwondo** (en coreanu: 태권도, 跆拳道), tamién escrevíu comu *Tae Kwon Do* o *Taekwon-Do*, es un arti marcial i deporti de combati col su origi'n Corea. Es mu conocíu i populal pol espetáculu delas sus ténicas de pie, i ogañu es una delas artis marcialis más praticás. 

## Estoria
Conform ala tradición, el desenreoal del Taekwondo escomençó cerca d'hazi 2000, cola prática'l arti marcial nativu "Taekkyo" comu basi dela hundación del Taekwondo'n 1955. Enos siguientis añus, el deporti si destendió pol mundu. Enos Juegus Olímpicus de Seúl, Repúbrica de Corea, del 1988'l taekwondo hizu la su primel apareción en esti concursu comu un deporti d'essibición. En esti eventu competierun 183 aletas (120 hombris i 63 mujelis) de 34 paisis diversus en 8 deferentis devisionis de pesu tantu para hombris comu para mugelis. Enos Juegus Olímpicus de Barcelona 1992 el taekwondo acontinaba huendu un deporti d'essibicion, i non sedrá ata los Juegus Olímpicus de Sidney 2000 quandu si convielti'n deporti olímpicu oficial.

## Caraitirísticas
*Tae-kwon-do* senifica "via'l pie i'l puñu". Mucha genti creye erroñamenti qu'esti arti marcial si basa namás nel gastu delos pies. Es asseñalau que muchas ténicas de taekwondo gasta'l braçu i de hormas de golpis cona manu, el pie i al fin, la roílla (por exempru, para rotura de tablas, ladrillus i sotrus cacharrus).

## Referencias

## Atijus pa'huera
* Taekwondo 
* World Taekwondo Federation Federación Mundial de Taekwondo
*  Totally Tae Kwon Do magazine Artículus al tentu el taekwondo.
Gallus gallus

El **gallu domésticu** o **gallu colorau** (**Gallus gallus**) es un avi doméstica pretenecienti a la família Phasianidae i una las quatru especiis del géneru Gallus. La gallina doméstica tal vezi seya el avi mas numerosa del praneta, ya que se calcula que supera los 13.000 millonis d'ejemplaris.

Los gallus i gallinas sonin criaus prencipalmenti pola su carni i polos sus güevus. Tamien se gastan las sus plumas, i angunas varieais se crían i entrenan pa el su gastaeru en runchas de gallus, prática ilegal i repudiá ena huerça  los paisis el mundu. Se llama pollu al animal jovenil desta especii.

El gallu colorau es erbívoru i ensetívoru. La su esperança de via s'alcuentra entri los 5 i los 10 añus, dependiendu de la su raça.
Trinidá-i-Tobagu

**Trinidá-i-Tobagu**, que'l su nombri oficial es **Repúbrica de Trinidá-i-Tobagu**, es un estau assitiau nel sul del mari Caribi, sobri la platahorma continental la costa oriental de Veneçuela. S'asiaja de dos islas prencipalis, la isla Triniá -la mayol i mas puebrá- i la isla Tobagu, con muenos tamañu i puebracion, amás duna tupa islas mas chiquininas.

## Atijus p'ahuera
Kiev

**Kyiv** (Київ, *Kyïv* en ucranianu, Киев, *Kiev* en russu, *Kijów* en polacu) es la capital d'Ucrania, la ciá mas puebrá el país amás dun emportanti centru políticu i económicu. Es tamien una las ciais mas antíguas d'Ucránia.

La su puebracion es de 2.819.566 abitantis (2006) nuna superficii de 839 km², con una densiá de puebracion de 3.361 ab/km².

S'alcuentra assitiá a 179 metrus d'altura, estandu ena vera el Riu Dniepr.

## Referencias
Leipzig

**Leipzig** es una ciá d'Alemaña, assitiá al suresti el país, nel estau de Sajonia. Tien 515.469 abitantis, lo que la conviel-te ena ciá mas puebrá dessi Estau i, al atrás de Berlín, de tol esti d'Alemaña.

Ya nel añu 1165 la ciá alcibió el derechu de ciá i mercau (agora recintu ferial). Dendi altoncis, Leipzig se conviltió nunu los centrus comercialis mas dinámicus d'Uropa central. La ciá tien una larga tradicion de recintu ferial i una las ferias mas antíguas (1190) d'Uropa. Juntu con Frankfurt del Menu es Leipzig el centru estóricu la enprenta i el comerciu. Amás, ena ciá s'alcuentra assitiá una las univelsiais mas antiguas d'Alemaña. Enas úrtimas décaas, Leipzig passó a la estória debiu a las manifestacionis de los lunis (*Montagsdemonstrationen*) de 1989, las cualis le dierun el enpulsu qu'era mestel pala reunificacion alemana.
## Atijus
Web oficial
La Baronia de Rialb

**La Baronia de Rialb** es un monicípiu de Cataluña, ena comarca La Noguera (Província de Lérida). La su puebracion es de 256 abitantis (2011).

## Atijus
Estocolmu

**Estocolmu** es la capital de Suécia. La ciá d'Estocolmu es almenistrativamenti un monicípiu la província d'Estocolmu, con una puebracion de 1.287.988 abitantis (2008), 2 millonis ena su área metropolitana.

Comu capital el Estau, Estocolmu es la sé el gobielnu i el palramentu suecus. Es tamien la resiencia el jefi d'Estau, el rei Carlos XVI Gustavo.
Palermu

**Palermu** es una ciá d'Itália, capital la isla de Sicília i la província de Palermu. Tien 658.112 abitantis (2009) i ena su área urbana cuenta con cerca de 860.000, cifra que arçiendi hata 1.030.135 abitantis en tola su área metropolitana (la quinta mas puebrá d'Itália, al atrás de Roma, Milán, Nápoli i Turín).

## Referencias
Palma de Mallorca

**Palma de Mallorca** (*Palma* oficialmenti) es la capital las Islas Balearis i de la isla de Mallorca. S'alcuentra assitiá en vera el Mari Mediterráneu, i tien una puebracion de 401.270 abitantis, conviltiendu-se assín ena ciá mas puebrá el archipiélagu.
Rafael Sanzio

**Raffaello Sanzio** (Urbino, 6 abril de 1483 – Roma, 6 abril de 1520), tamien conociu como **Rafael d'Urbino** o, simplementei, como Rafael, hue un pintol i arquitetu italianu del Altu Renacimientu. Realizó enportantis aportis ena arquitetura i, como enspetol d'antigüeais, s'enteresó nel estuyu i conservaeru los vestigius grecorromanus.

Iju dun pintol i criau entri artistas, a los 25 añus otuvu el su primel encargu oficial, la decoracion las Estancias Vaticanas, ondi pintó angunus frescus comu *La escuela d'Atenas*, considerau una las sus obras mas dessitosas. Es conociu pola perfecion i gracia las sus artis visualis, destacandu en labutus de pintura i dibuju artísticu. Juntu con Michelangelo i Leonardo da Vinci holma el triu los grandis maestrus del períou.
Las Palmas de Gran Canaria

**Las Palmas de Gran Canaria** es una ciá i monicípiu canariu assitiau al noresti la isla de Gran Canaria, de la qu'es capital, amás de sel la capital la província omónima i de Canarias, juntu con Santa Cruz de Tenerife. Cuenta con 381.847 abitantis, conviltiendu-se assín ena ciá mas puebrá el archipiélagu.

## Referencias
Santa Cruz de Tenerife

**Santa Cruz de Tenerife** es una las capitalis las islas Canárias, amás de sel la capital la província omónima, assitiá al noresti la isla de Tenerife, en vera el Océanu Atlánticu. La su puebracion es de 222.417 abitantis (2009), nuna superficii de 150,56 km² i una densiá de puebracion de 1.467,2 ab/km².

## Puebración
Se menta alos abitantis de Santa Cruz de Tenerife *santacruceros* (en castellanu), o tamién *chicharreros* (nombri que se gasta pa refiril-se a tolos abitantis la isla Tenerife).
Hordeum vulgare

El **Hordeum vulgare** es una pranta monocotiledónia añal pretenecienti a la família Poaceae (gramínias). Su nombri en estremeñu es el de **cevá**.

Es un cereal de gran enportáncia lo mesmu pa animalis que pa umanus i ogañu es el quintu cereal mas cultivau en el mundu (53 millonis d'ectárias).

## Etimologia
La parabra cevá procei del latín *cibatam*, de la raís de *cibum* "comia".
Rotterdam

**Rotterdam** es una ciá assitiá al oesti los Paisis Bajus, i puertu sobri riu Mosa, cerquina de L'Aya. Assitiá a 30 km del mari, tien una puebracion de 595.000 ab., aprossimadamenti. El su área metropolitana cuenta con una puebracion de 2,82 millonis d'abitantis.

El puertu de Rotterdam, Europoort, es el mas grandi d'Uropa i unu los mas grandis del mundu. Está comunicau con riu Rin.
Zea mays

El **millu** o **maís** (***Zea mays***) es una pranta gramínea anual originaria d'América, entroducia en Uropa nel sigru XVI. Ogañoti es el cereal con mayol volumin de producion nel mundu, superandu al trigu i el arros.
Iviernu

El **iviernu** es una las quatru estacionis de las zonas templás. La palabra iviernu vien del latín *hibernum*. Esta estacion se carateriza por dias mas cortinus, nochis mas largas i temperaturas mas bajas a medía que mos dimus del equadol.
Astronómicamenti, escomiença con el solsticiu d'iviernu alreol del 21 juñu nel emisferiu sul i el 21 diziembri nel emisferio norti, i acabija con el equinociu primavera, alreol del 21 setiembri nel emisferio sul i el 21 marçu nel norte, variandu las fechas levementi sigun el añu. El echu de que la órbita la Tierra sea elítica, se trauzi en una duracion menol el iviernu nel emisferiu norti i mayol respetu a esti nel sul, ya qu'en júliu se prouci el afeliu, duranti el iviernu austral, i en eneru el periheliu duranti el boreal. En resumin, el iviernu dura aprossimadamenti 4 dias mas nel emisferio austral respetu al boreal.
Veranu

El **branu**, tamién mentau comu **veranu** es una las quatru estacionis de las zonas templás. Es la mas cália d'ellas i s'alcuentra entri la primavera i el otoñu. El veranu se carateriza por poseel los dias mas largus i las nochis mas cortas. Las estacionis escomiençan en deferentis fechas en deferentis colturas basás en hechus astronómicus o meteorológicus. Sin embargu, quandu el veranu ocurri nel emisferiu sul, es iviernu nel emisferio norti i viceversa. Sigún se guipi, el veranu puei sel boreal, quandu ocurri nel emisferiu Norti, o austral, quandu ocurri nel emisferiu Sul. Astronómicamenti, el solsticiu de veranu (alreol del 21 diziembri el austral i el 21 juñu el boreal) marca la metá del veranu, mentris que coltural i meteorológicamenti, esti marca el su escomiençu, mentris qu'el equinociu d'otoñu (alreol del 21 marçu el austral i el 22-23 setiembri el boreal) marca el su final.